Vláda Slovenskej republiky od 21. marca 2020 do 1. apríla 2021

Vláda Slovenskej republiky od 21. marca 2020 do 1. apríla 2021, resp. vláda Igora Matoviča bola v poradí štrnásta vláda Slovenskej republiky (SR). Vzišla z volieb do Národnej rady SR (NR SR) uskutočnených 29. februára 2020, v ktorých zvíťazilo hnutie OBYČAJNÍ ĽUDIA a nezávislé osobnosti (OĽANO), NOVA, Kresťanská únia (KÚ), ZMENA ZDOLA (ďalej len OĽANO; 25,02 %, 53 mandátov). 11. marca bol predseda hnutia Igor Matovič poverený prezidentkou SR Zuzanou Čaputovou zostavením vlády. Vládnu koalíciu uzavrel s hnutím SME RODINA Borisa Kollára (8,24 %, 17 mandátov), stranou Sloboda a Solidarita Richarda Sulíka (SaS; 6,22 %, 13 mandátov) a stranou ZA ĽUDÍ bývalého prezidenta SR Andreja Kisku (5,77 %, 12 mandátov).

Ustanovujúca schôdza Národnej rady SR a podanie demisie predchádzajúcej vlády podľa čl. 117 Ústavy SR sa uskutočnili 20. marca, pričom vymenovanie novej vlády sa uskutočnilo 21. marca 2020. Parlament vláde vyslovil dôveru 30. apríla 2020, pričom z prítomných 141 poslancov ju podporilo 93.

30. marca 2021 podal predseda vlády Igor Matovič demisiu a následne sa aj vláda ako celok uzniesla na podaní demisie.Predkladacia správa k návrhu na podanie demisie vlády Slovenskej republikyUznesenie vlády Slovenskej republiky č. 170 z 30. marca 2021 Prezidentka Zuzana Čaputová demisiu vlády prijala v ten istý deň a zároveň vládu poverila vykonávaním jej funkcie až do vymenovania novej vlády. Zostavením novej vlády poverila Eduarda Hegera z OĽaNO, doterajšieho vicepremiéra a ministra financií.

 Legitimita vlády od občanov SR a jej zloženie 
 Vládna strana Počet hlasovvo voľbách % zisk Počet poslancov NR SR Počet členov vlády Predseda strany Pôvodný 31. marca 2021 Pôvodný 31. marca 2021 OĽANO 721 166 25,02 %     Igor Matovič SME RODINA 237 531 8,24 %     Boris Kollár SaS  179 246 6,22 %     Richard Sulík ZA ĽUDÍ 166 325 5,77 %     Andrej Kiska Vládne strany spolu 1 304 268 45,25 %     – SR spolu 2 882 360 100 % 150 150 – – –

 Zloženie 
Členovia vlády a ich funkcie:

 Post Meno Strana Nástup do úradu Odchod z úradu Predseda vlády Igor Matovič OĽANO 21. marca 2020 1. apríla 2021 Podpredseda vlády pre ekonomiku a minister hospodárstva Richard Sulík SaS 21. marca 2020 23. marca 2021 Andrej Doležal nestraník  23. marca 2021 1. apríla 2021 Podpredseda vlády pre legislatívu a strategické plánovanie Štefan Holý SME RODINA 21. marca 2020 1. apríla 2021 Podpredsedníčka vlády a ministerka investícií, regionálneho rozvoja a informatizácie Veronika Remišová ZA ĽUDÍ 21. marca 2020 1. apríla 2021 Podpredseda vlády a minister financií Eduard Heger OĽANO 21. marca 2020 1. apríla 2021 Minister vnútra Roman Mikulec OĽANO 21. marca 2020 1. apríla 2021Minister zdravotníctva Marek Krajčí OĽANO 21. marca 2020 12. marca 2021 Eduard Heger OĽANO 12. marca 2021 1. apríla 2021 Minister obrany Jaroslav Naď OĽANO 21. marca 2020 1. apríla 2021 Minister pôdohospodárstva a rozvoja vidieka Ján Mičovský OĽANO 21. marca 2020 1. apríla 2021 Minister životného prostredia Ján Budaj OĽANO 21. marca 2020 1. apríla 2021 Ministerka kultúry Natália Milanová OĽANO 21. marca 2020 1. apríla 2021 Minister dopravy a výstavby Andrej Doležal nestraník  21. marca 2020 1. apríla 2021 Minister práce, sociálnych vecí a rodiny Milan Krajniak SME RODINA 21. marca 2020 17. marca 2021 Andrej Doležal nestraník  17. marca 2021 1. apríla 2021 Minister zahraničných vecí a európskych záležitostí Richard Sulík SaS 21. marca 2020 8. apríla 2020 Ivan Korčok Ivan Korčok musel po príchode zo zahraničia späť na Slovensko dodržiavať karanténu z dôvodu pandémie ochorenia COVID-19. Vedením ministerstva bol dočasne poverený Richard Sulík. nestraník 8. apríla 2020 25. marca 2021 Jaroslav Naď OĽANO 25. marca 2021 1. apríla 2021 Minister školstva, vedy, výskumu a športu Branislav Gröhling SaS 21. marca 2020 25. marca 2021 Eduard Heger OĽANO 25. marca 2021 1. apríla 2021 Ministerka spravodlivosti Mária Kolíková ZA ĽUDÍ 21. marca 2020 23. marca 2021 Veronika Remišová ZA ĽUDÍ 23. marca 2021 1. apríla 2021

 Štátni tajomníci a vládni splnomocnenci 

 Štátni tajomníci 
Zoznam štátnych tajomníkov pôsobiacich počas vlády Igora Matoviča:
 Funkcia  MenoMinisterstvo vnútra Štátny tajomník Lukáš Kyselica Štátny tajomník Ján Lazar Generálny tajomník služobného úradu Ľubomír Šablica Ministerstvo financiíVedúci predstavitelia MF SR Štátny tajomník Marcel Klimek Štátny tajomník Ľuboš Jančík Generálny tajomník služobného úradu Jiří Kubáček Ministerstvo hospodárstvaVedenie ministerstva Štátny tajomník Ján Oravec Štátny tajomník Karol Galek Ministerstvo zdravotníctva Štátna tajomníčka Jana Ježíková Štátny tajomník Peter Stachura (od 1. júna 2020) Generálny tajomník služobného úradu Marián Kolník (2020)Vedenie Generálny tajomník služobného úradu David Hlubocký (2021) Ministerstvo obrany Štátny tajomník Marian Majer Generálny tajomník služobného úradu Peter Kozák Ministerstvo spravodlivosti Štátny tajomník Michal Luciak Generálny tajomník služobného úradu Štefan Mesároš Ministerstvo zahraničných vecí a európskych záležitostí Štátny tajomník Martin Klus Štátna tajomníčka Ingrid Brocková Generálny tajomník služobného úradu Pavol Sýkorčin Ministerstvo školstva, vedy, výskumu a športu Štátna tajomníčka Monika Filipová Štátny tajomník Ľudovít Paulis Štátny tajomník pre šport Ivan Husár Generálny tajomník služobného úradu Igor Urbančík Ministerstvo práce, sociálnych vecí a rodiny Štátna tajomníčka Soňa Gaborčáková Štátny tajomník Jozef Mihál (do 14. apríla 2020) Generálny tajomník služobného úradu Boris Ažaltovič Ministerstvo dopravy a výstavby Štátna tajomníčka Katarína Bruncková Štátny tajomník Jaroslav Kmeť (od apríla 2020) Štátny tajomník Ján Marosz (do 2. apríla 2020) Generálny tajomník služobného úradu Martin Janáček Ministerstvo pôdohospodárstva a rozvoja vidieka Štátny tajomník Martin Fecko Štátny tajomník Samuel Vlčan Generálna tajomníčka služobného úradu Vladimíra Fabriciusová Ministerstvo životného prostredia Štátny tajomník Juraj Smatana Štátny tajomník Michal Kiča (od 16. júla 2020) Generálna tajomníčka služobného úradu Ľubomíra Kubišová Ministerstvo kultúry Štátny tajomník Radoslav Kutaš Generálna tajomníčka služobného úradu Lujza Oravcová Ministerstvo investícií, regionálneho rozvoja a informatizácie Štátny tajomník Vladimír Ledecký (od 1. júla 2020) Štátny tajomník Marek Antal (od 1. júla 2020) Generálna tajomníčka služobného úradu Antónia Mayerová (od 1. júla 2020)

 Splnomocnenci vlády 
Zoznam splnomocnencov vlády Slovenskej republiky:
 Splnomocnenec vlády SR  Meno pre rómske komunity Andrea Bučková v Spoločnej organizácii INTEROCEANMETAL Branislav Žec pre výstavbu a prevádzku Sústavy vodných diel Gabčíkovo-Nagymaros Stanislav Fialik pre zabezpečenie plnenia úloh súvisiacich s implementáciou schengenského acquis v podmienkach SR Jozef Buček pre mládež a šport Karol Kučera pre národnostné menšiny László Bukovszky pre Národný fond pre predvstupové nástroje PHARE, SAPARD a Prechodný fond Ľuboš Jančík pre rozvoj občianskej spoločnosti Martin Giertl v konaní pred Medzinárodným súdnym dvorom v Haagu vo veci Sústavy vodných diel Gabčíkovo-Nagymaros Metod Špaček v Spojenom ústave jadrových výskumov v Dubne Stanislav Dubnička pre vodohospodárske otázky na hraničných vodách s Rakúskou republikou Vladimír Novák pre vodohospodárske otázky na hraničných vodách s Maďarskou republikou pre vodohospodárske otázky na hraničných vodách s Ukrajinou pre vodohospodárske otázky na hraničných vodách s Českou republikou

 Koaličná kríza 

Na začiatku marca 2021 vypukla v koalícii kríza, ktorá začala, keď sa strana Za ľudí postavila proti premiérovi Igorovi Matovičovi po utajenom dovoze vakcíny proti ochoreniu COVID-19 Sputnik V z Ruska.

1. marca oznámil Tomáš Valášek zo Za ľudí svoje vystúpenie z koalície a vzdanie sa postu predsedu Výboru NR SR pre európske záležitosti.

Deň na to, 2. marca, oznámil, že odchádza aj z politickej strany Za ľudí, pretože strana na rozdiel od neho v koalícii zostáva. Na tlačovej konferencii minister zahraničných vecí Ivan Korčok za SaS vyhlásil, že dodávka vakcíny Sputnik V je nástrojom hybridnej vojny a Slovensku kvôli nej hrozí reputačné riziko. Minister požiadal o prijatie u troch najvyšších ústavných činiteľov, aby sa uistil, že v zahraničnopolitickom smerovaní Slovenska sa nič nezmenilo. Vo večerných hodinách zvolala strana Za ľudí rokovanie predsedníctva strany, na ktorom, podľa šéfky strany a vicepremiérky Veroniky Remišovej, museli prijať zásadné rozhodnutie.

Po dlhých nočných rokovaniach do ďalšieho dňa SaS a Za ľudí o spoločnom postupe a podmienkach zotrvania vo vládnej koalícii žiadali rekonštrukciu vlády výmenou ministra zdravotníctva Mareka Krajčího, ktorý podľa nich nezvládol boj s pandémiou, a predsedu vlády. Strany boli ochotné vymeniť aj vlastných členov vlády, ale odmietali predčasné voľby. Ešte v ten deň, 3. marca, prišli Remišová a Sulík do Prezidentského paláca na stretnutie s prezidentkou Zuzanou Čaputovou, kde spolu diskutovali o aktuálnej politickej situácii. Zároveň predseda Národnej rady SR Boris Kollár vyzval v mimoriadnom vyhlásení koaličných partnerov na stretnutie v Národnej rade, aby si problémy v koalícii vydiskutovali za zatvorenými dverami. Po rokovaní vlády sa kríza nevyriešila, keďže Boris Kollár vyhlásil, že predsedníctvo strany Sme rodina, na ktorom mali rozhodnúť, či súhlasia s rekonštrukciou vlády, zvolá až na stredu 10. marca. Ešte v ten podvečer nahral Igor Matovič 46 sekundové video k vládnej kríze, v ktorom vyzval Richarda Sulíka a Veroniku Remišovú, aby odložili politikárčenie bokom a nevyužívali vakcínu Sputnik V ako zámienku na rozpad vlády. SaS na Matovičove vyjadrenia reagovala, že vo vládnej kríze nejde o vakcínu Sputnik V, ale o štýl vládnutia Igora Matoviča.

4. marca Igor Matovič oznámil, že Slovensko môže zrušiť zmluvu s výrobcom ruskej vakcíny Sputnik V bez sankcií. V ten deň združenie samosprávnych krajov SK8 na zasadnutí predsedov samosprávnych krajov v Trnave vyzvalo vládu, aby ukončili nezmyselné spory a venovali sa dôležitejšiemu problému a to manažmentu zvládania pandémie ochorenia COVID-19 na Slovensku. Opozičná strana SMER - SD v reakcii na dianie v koalícii tvrdila, že rekonštrukcia alebo výmena vo vláde nikomu nepomôžu a jediné riešenie sú predčasné voľby.

10. marca rokovalo v parlamente približne päť hodín predsedníctvo a poslanci klubu Sme rodina, na ktorom sa zhodli, že nebudú žiadať personálne zmeny vo vláde a sú za to, aby štvorkoalícia dovládla, ale mali 5 požiadaviek. Požiadavky Sme rodina za zotrvanie v koalícii boli: vyplatenie jednorazovej dotácie občanom najviac zasiahnutých koronakrízou, odklad splátok úverov a energií do 30. júna 2021, odklad výkonu exekúcií do 30. júna 2021, dofinancovanie kompenzácií pre cestovný ruch a gastro vo výške 100 miliónov eur a distribúcia „covid balíčka“ s 5 respirátormi. Vo večerných hodinách prebehli rokovania Koaličnej rady k možnej rekonštrukcii vlády. Na rokovaniach, ktoré sa skončili pred polnocou, sa koaliční partneri dohodli na ďalšom fungovaní koalície bez zverejnenia detailov ich dohody, ktoré oznámili na druhý deň.

11. marca koaliční lídri počas dňa postupne oznamovali, že sa vládna kríza skončila. Súčasťou ukončenia koaličnej krízy bolo podľa SaS aj Memorandum dobrého vládnutia, ktorého dodržiavanie malo byť „esenciálne” pre udržanie štvorkoalície. O 15. hodine sa konala tlačová beseda premiéra Igora Matoviča, na ktorej minister zdravotníctva Marek Krajčí oznámil, že podá demisiu, bez upresnenia dátumu a pod podmienkou, že odstúpi, až keď sa začne očkovať vakcínou Sputnik V. Nový minister, ktorý ho mal nahradiť, mal na ministerstve niekoľko týždňov spolupracovať s Krajčím, aby bol prechod moci a zodpovednosti plynulý. Krajčího demisia, ktorá bol podľa premiéra najabsurdnejším odstúpením v dejinách, mala byť "postupná". Po tlačovej besede premiéra Igora Matoviča a jeho strany OĽaNO sa mala konať spoločná tlačová beseda koaličných lídrov, na ktorej mali predstaviť memorandum o novom vládnutí. Sulík po Matovičovej tlačovke oznámil, že na koaličnú tlačovku nepríde, pretože rokovania nepovažuje za ukončené a je veľmi sklamaný, lebo sa spoliehal, že koaličný partner, čiže Igor Matovič, dodrží dohodu. O tom, že rokovania koalície pokračujú, neskôr informoval aj úrad vlády.

 Demisie ministrov 
 12. marca 2021 podal minister zdravotníctva Marek Krajčí (OĽaNO) demisiu a jeho funkciou bol poverený Eduard Heger.
 17. marca 2021 podal minister práce, sociálnych vecí a rodiny Milan Krajniak (SME RODINA) podal demisiu a jeho funkciou bol poverený Andrej Doležal.
 23. marca 2021 podal minister hospodárstva Richard Sulík (SaS) demisiu a jeho funkciou bol poverený Andrej Doležal.
 23. marca 2021 podala ministerka spravodlivosti Mária Kolíková (Za ľudí) demisiu a jej funkciou bola poverená Veronika Remišová.
 25. marca 2021 podal minister školstva Branislav Gröhling (SaS) demisiu a jeho funkciou bol poverený Eduard Heger.
 25. marca 2021 podal minister zahraničných vecí a európskych záležitostí Ivan Korčok (SaS) demisiu a jeho funkciou bol poverený Jaroslav Naď.
31. marca 2021 podal predseda vlády Igor Matovič (OĽaNO) demisiu a poverenie na zostavenie novej vlády dostal Eduard Heger.

 Poznámky 

 Referencie 

 Pozri aj 
 Voľby do Národnej rady Slovenskej republiky v roku 2020
 Zoznam poslancov NR SR (2020 – 2024)
 Politický vývoj Slovenska od roku 1989

 Externé odkazy 
 Úrad vlády Slovenskej republiky 
 Programové vyhlásenie vlády

Kategória:Vláda Slovenskej republiky
Kategória:2020 na Slovensku
Kategória:2021 na Slovensku